b'\n_START_ARTICLE_\nWorld Series of Snooker\n_START_SECTION_\nOrganizacija in namen\n_START_PARAGRAPH_\nSerijo turnirjev je zagnal FTSC Sports Management, ki je tedaj zagotavljal mened\xc5\xbeerske storitve za vodilne igralce sveta, med drugim za Johna Higginsa in Graema Dotta. Poleg zgoraj omenjene mened\xc5\xbeerske dru\xc5\xbebe je serijo podprla tudi televizijska hi\xc5\xa1a Eurosport, ki je prena\xc5\xa1ala vse dogodke in jim dajala enako pozornost kot ostalim jakostnim turnirjem, ki jih je tudi prena\xc5\xa1ala. Od posameznikov sta pri organizaciji serije najbolj izstopala Higgins in vodilna svetovna snooker sodnica Michaela Tabb._NEWLINE_Higgins je za\xc4\x8dutil, da \xc5\xa1port prejema premalo medijske pozornosti in da je premalo izkori\xc5\xa1\xc4\x8den potencial prizori\xc5\xa1\xc4\x8d zunaj tradicionalnih lokacij na otoku (in v zadnjih sezonah tudi na Daljnem vzhodu). Higgins je v svoji argumentaciji podpore tekmovanju navedel ta dva razloga, prav tako pa je poudaril tudi, da je \xc5\xbeelel nekaj vrniti \xc5\xa1portu, ki mu je prinesel toliko dobrega v \xc5\xbeivljenju.  Po opravljenih raziskovalnih turnejah in odigranem turnirju Warsaw Snooker Tour 2007 v Var\xc5\xa1avi so dolo\xc4\x8dili prizori\xc5\xa1\xc4\x8da za prvo sezono. Organizatorji nameravajo v prihodnosti izvesti tudi do deset turnirjev v sezoni, ve\xc4\x8didel v \xc4\x8dasu tradicionalnega posezonskega premora od maja do avgusta.'